SAWAD ตั้งบ.ย่อยในเวียดนาม ทำธุรกิจซื้อขายรถเพื่อการเกษตร
SAWAD ตั้งบริษัทย่อยในประเทศเวียดนาม ทุนจดทะเบียนราว 53.47 ลบ. เพื่อทำธุรกิจซื้อขายรถยนต์-รถเพื่อการเกษตร
1 ธ.ค. 2558

น.ส.ดวงใจ แก้วบุตตา กรรมการผู้จัดการ บริษัท ศรีสวัสดิ์พาวเวอร์ จำกัด (มหาชน) หรือ SAWAD ระบุว่า มติที่ประชุมคณะกรรมการบริษัทมีดังนี้ เพิ่มทุนจดทะเบียนในบริษัทย่อย ของบริษัท ศรีสวัสดิ์ อินเตอร์เนชั่นแนล โฮลดิ้ง จำกัด จำนวน 10,000,000 บาท เป็น 200,000,000 บาท โดยออกเป็นหุ้นสามัญเพิ่มทุนจำนวน 1,900,000 หุ้น มูลค่าที่ตราไว้หุ้นละ 100 บาท
โดยบริษัท ศรีสวัสดิ์ อินเตอร์เนชั่นแนล โฮลดิ้ง จำกัด ซึ่งเป็นบริษัทย่อยของบริษัท ลงทุนและจัดตั้งบริษัทในประเทศสาธารณรัฐสังคมนิยมเวียดนาม ชื่อ Srisawad Vietnam LLC ลักษณะธุรกิจ ซื้อขายรถยนต์ทุกประเภทและรถเพื่อการเกษตร เพื่อขยายธุรกิจของบริษัทในประเทศเวียดนาม ทุนจดทะเบียน 33,500,000,000 Dong (ประมาณ 53,473,000 บาท) โดยบริษัท ศรีสวัสดิ์ อินเตอร์เนชั่นแนล โฮลดิ้ง จำกัด ถือหุ้น 100%